Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 10451

c) gyakorlati bemutató bevonásával hajtsák végre, amennyiben a biztonság érdekében szükséges a járató valós képességeinek vizsgálata az ilyen üzemeltetések végrehajtásához. 2.2 Szemléltetés néhány jóváhagyás kibocsátása előtt 2.2.1 A 4.2.1.4 alpontban leírtak kötelezik a járató államát arra, hogy a járató tanúsítását megelőzően követeljen meg a járatótól egy olyan szemléltetést, amely alapján az állam el tudja dönteni, hogy a járató szervezete, a repülési tevékenység, a földi kiszolgálás valamint a karbantartási programok irányítására és felügyeletére használt módszerei megfelelőek-e. Ezek a szemléltetések a kézikönyvek, nyilvántartások, létesítmények és eszközök értékelésén és ellenőrzésén felül kerülnek alkalmazásra. A 6. Annex, I. részében megkövetelt egyes jóváhagyások, mint például a III. kategória szerinti üzemeltetés jóváhagyása, érzékelhető biztonsági kihatással rendelkeznek, így szemléltetés alapján kerülnek elbírálásra mielőtt az állam jóváhagyná az ilyen üzemeltetést. 2.2.2 Habár az előírt szemléltetések és értekelések mértéke és sajátos módszerei eltérőek az államok között, mégis azon államok esetében, ahol a járatók jó biztonsági adatokkal rendelkeznek, a tanúsítási folyamatok általában összhangban vannak. Ezekben az államokban, az AOC kibocsátása vagy az AOC kiegészítéseinek jóváhagyása előtt, a műszakilag felkészített ellenőrök egy reprezentatív mintát vizsgálnak a tényleges képzés, karbantartás és üzemeltetés területéről. 2.3 A tanúsítási tevékenységek jegyzőkönyvezése 2.3.1 Nagyon fontos, hogy az államok tanúsítási, jóváhagyási és elfogadási tevékenysége megfelelően legyen dokumentálva. A tevékenységek hivatalos feljegyzéseként az állam adjon ki egy okiratot, mint például egy levelet vagy egy hivatalos dokumentumot. Ezt az okiratot mindaddig meg kell őrizni, amíg a járató gyakorolja a felhatalmazása szerinti tevékenységet, amelyre a jóváhagyási vagy elfogadási 2007/70/II. szám műveleteket lefolytatták. Ezen okirat a járató felhatalmazásának egyértelmű tanúbizonysága, és bizonyítékként szolgál abban az esetben ha az állam és a járató eltérő véleménnyel van arról az üzemeltetésről, amelynek folytatására a járatót felhatalmazták. 2.3.2 Egyes államok egy okmánygyűjtőben összesítik a tanúsítással kapcsolatos adatokat, mint az ellenőrzés, a szemléltetés, a jóváhagyás és az elfogadás iratait, és mindaddig megőrzik, míg a járató aktív. Más államok ezeket az adatokat a végrehajtott tanúsítási tevékenységnek megfelelő gyűjtőben tárolják, és a gyűjtőt a jóváhagyási vagy az elfogadási okmány naprakészségének megfelelően módosítják. Az alkalmazott módszertől függetlenül, ezek a tanúsítási adatok meggyőző tanúbizonyságul szolgálnak, hogy az államok eleget tesznek a járató tanúsításával kapcsolatos ICAO kötelezettségeiknek. 2.4 Az üzemeltetés és a légialkalmasság értékelésének összehangolása A 6. Annex, I. részének a jóváhagyásra vagy az elfogadásra vonatkozó egyes hivatkozásai megkövetelik a járatók értékelését és a légialkalmasság értékelését. Az alacsony minimumokra voantkozó jóváhagyás, amely a II kategóriájú és a III kategóriájú alacsony feltételek szerinti ILS megközelítések végrehajtásához szükségesek, például az üzemeltetési és a légialkalmassági szakemberek összehangolt előzetes értékelését igényli. A légiüzemeltetési szakemberek értékeljék az üzemeltetési eljárásokat, képzéseket és jogosításokat. A légialkalmassági szakemberek értékeljék a légijármű és a berendezések megbízhatóságát és a karbantartási eljárásokat. Ezen értékeléseket önállóan is el lehet végezni, de a biztonsághoz szükséges összes tényező figyelembevételének biztosítása érdekében, a jóváhagyás kibocsátása előtt az értékeléseket össze kell hangolni. 2.5 A járató államának és a lajstromozó államnak a felelőssége 2.5.1 A 6. Annex, I. része a járató államának felelősségébe utalja az alap tanúsítást, az AOC kibocsátását és a járató működés alatti felügyeletét. A 6. Annex, I. része megköveteli a járató államától azt is, hogy vegye figyelembe a lajstromozó állam által kiadott különböző jóváhagyásokat és elfogadásokat, vagy cselekedjen azok szerint. Ezen kérésekre tekintettel, a járató állama biztosítsa, hogy az intézkedései összhangban állnak a lajstromozó állam jóváhagyásaival és elfogadásaival, és azt is, hogy a járató megfelel a lajstromozó állam követelményeinek. 2.5.2 Jelentős fontosságú, hogy a járató állama kapja meg mindazon intézkedéseket, különösen a karbantartásra és a hajózó személyzetek képzésére vonatkozókat, melyek alapján a légi üzemeltetői használják egy másik állam lajstromába tartozó légijárművet. Az ilyen intézkedéseket a lajstromozó állammal összhangban tekintse át a járató állama. Ahol helyénvaló, a Nemzetközi Polgári Légiközlekedési Egyezmény 83 bis cikkelye értelmében egy olyan egyezményt kell előkészíteni, amelyik a lajstromozó állam felülvizsgálati felülvizsgálati felelősségét átruházza a járató államára, hogy ki lehessen zárni bármely arra vonatkozó félreértést, hogy melyik állam felelős a különös felülvizsgálati felelősségért. Megjegyzés: a bérbevétel, a különjárati és a közös üzemeltetéssel összefüggésben a járató államának és a lajstromozó államnak a felelősségére vonatkozó útmutatót a Repülésüzem Ellenőrzésére, Tanúsítására és Folyamatos Felülvizsgálatára vonatkozó Eljárások Kézikönyve (Doc 8335) tartalmazza. A lajstromozó állam felelősségének a járató államára való átruházására vonatkozó útmutató, amikor a felelősség átruházása a 83. bis cikkely értelmében valósul meg, a Nemzetközi Polgári Légiközlekedési Egyezmény 83 bis cikkelyének alkalmazási útmutatójában (Cir 295) található meg. 2007/70/II. szám

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes